Proiect 

PARLAMENTUL REPUBLICII MOLDOVA

L E G E

pentru modificarea articolului 24 din Legea nr.64-XII

din 31 mai 1990 cu privire la Guvern


Parlamentul adoptă prezenta lege organică. 


Art.I. – La articolul 24 punctul 1) din Legea nr.64-XII din 31 mai 1990 cu privire la Guvern (republicată în Monitorul Oficial al Republicii Moldova, 2002, nr.131-133, art.1018), cu modificările şi completările ulterioare, poziţia „Ministerul Industriei şi Infrastructurii” se exclude.

Art.II. – Guvernul, în termen de pînă la 6 luni:  


va prezenta Parlamentului propuneri privind aducerea legislaţiei în vigoare în concordanţă cu prezenta lege; 


va aduce actele sale normative în concordanţă cu prezenta lege. 

Preşedintele Parlamentului 
NOTĂ INFORMATIVĂ
la proiectul de lege pentru modificarea articolului 24

din Legea nr.64-XII din 31 mai 1990 cu privire la Guvern

Proiectul de lege pentru modificarea articolului 24 din Legea nr.64-XII din 31 mai 1990 cu privire la Guvern” a fost elaborat în contextul reformei administraţiei publice centrale şi rezultatelor Analizei funcţionale din 2005 şi 2006.

Scopul proiectului nominalizat este eficientizarea mecanismului de elaborare şi implementare a politicilor în domeniile industriei şi energeticii în contextul dezvoltării economiei naţionale.

În acest sens, se propune transmiterea acestor funcţii către Ministerul Economiei şi Comerţului şi dizolvarea Ministerului Industriei şi Infrastructurii.

Aceste modificări urmează să contribuie la optimizarea numărului organelor centrale de specialitate ale administraţiei publice, să excludă dublările de funcţii între acestea şi să consolideze managementul ramurilor respective.

Implementarea proiectului nominalizat va asigura îmbunătăţirea sistemului administrativ al Guvernului privind delimitarea funcţiilor între ministere şi alte autorităţi centrale.

